**Legămînt**

*George Dorian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Esti o minune scrisă-n piatră cu oasele mortilor poeţi,

Născuţi cu ursitoare în vriun cotlon de ie;

Odată, îngeri umani, siniştri şi semeţi,

Doar cunoscuţi atât cât au dorit mândrie,

Culeasă-n una, poate, sau chiar mai multe vieţi.

Ce minte ne-ncapută îţi fu întâia oară

Locas fară de care azi nu te-am fi aflat,

Curată precum ceara şi roşie de pară?

Tu mă botezi în toate, o, fluviu nesecat,

Şi iei asupra-ţi vina-mi şi orişice-mi păcat.

Pe brânci târâs 'nainte, din scoicile mărunte,

O, floare de tămâie îmi răsării în loc,

Şi-n urma ta cu mir sfinţeşti oricare frunte

Ce luptă cu-ndârjire să arză-n al tău foc,

Ascuns în departarea gheţarului din munte.

Mi-ai dat o nouă cruce, aceasta ce din urmă,

Mai grea decât răspunsul eternei căutari:

Ce rost e pentru noi umblând în astă turmă?;

Dar unsă cu dreptaţi şi roasă de visări,

Iar viaţa-mi tulburată de mâna-ţi mi se curmă.

De vrei junici ca jertfă sau virgine fecioare,

Cu ulgere umplute ori sâni nealăptaţi,

Îţi dărui nesfârşita taină de sub soare ―

Iubirea-mi pentru semeni, iubirea-mi pentru frati,

Şi mintea ca locas şi lacrimi ca licoare.

Doar leagă-mi de-a ta pană visarea-mi nebunie,

Cu frunze ori cu cele mai nestemate flori;

Ca vestejite toate, atunci mâna-ţi să ştie,

Ce nu va şti o lume până în vecie —

Durerea-mi pustiită şi clipa-n care mor.